Diari Oficial de la Generalitat Valenciana


Sumari del DOGV 7631, del 07-10-2015 (2015/8086)

RESOLUCIÓ de 29 de setembre de 2015, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 22/15-EAE Montserrat, 55/15-EAE València i 64/15-EAE Tavernes de la Valldigna.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7631

Data del DOGV
:   07-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8086


Data del document
:   29-09-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * València
    * Tavernes de la Valldigna
    * Montserrat
    * impacte ambiental

RESOLUCIÓ de 29 de setembre de 2015, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 22/15-EAE Montserrat, 55/15-EAE València i 64/15-EAE Tavernes de la Valldigna. [2015/8086]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 22/15-EAE Montserrat, 55/15-EAE València i 64/15-EAE Tavernes de la Valldigna.  
  
«Informe ambiental i territorial estratègic  
Expedient: 22/8612-IYH.  
Títol: Modificació núm. 31 del pla general de Montserrat.  
Promotor: Ajuntament.  
Autoritat substantiva: Ajuntament de Montserrat.  
Localització: Montserrat (València).  
  
La Comissió Ambiental va adoptar un acord sobre la necessitat de sotmetre a avaluació ambiental estratègica la modificació núm. 31 del pla general de Montserrat, en sessió realitzada el 12 de juny de 2015.  
  
A. Documentació aportada  
En data 2 de febrer de 2015 va tindre entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, un escrit de l'Ajuntament de Montserrat en què sol·licitava l'inici de l'avaluació ambiental i territorial estratègica de la modificació núm. 31 del pla general de Montserrat, acompanyat del document inicial estratègic de la proposta de modificació.  
La documentació aportada és conforme amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
B. Planejament vigent  
El pla general de Montserrat va ser aprovat definitivament en data 16 de febrer de 1994.  
En data 16 de setembre de 2009, l'Ajuntament de Montserrat remet a la Direcció General de Gestió del Medi Natural la documentació relativa al pla general per a sotmetre'l al procediment d'avaluació ambiental estratègica. Amb data d'eixida 28 de gener de 2010, la Direcció General de Gestió del Medi Natural remet a l'ajuntament el corresponent document de referència.  
Posteriorment, la Comissió d'Avaluació Ambiental emet, en data 8 de març de 2012, memòria ambiental del pla general de Montserrat, el qual continua en tramitació urbanística.  
  
C. Modificació núm. 31 del pla general de Montserrat: objecte i justificació  
L'objecte de la modificació núm. 31 del pla general és la modificació de l'article 6.4 Regulació d'usos apartat C. Ús terciari, de l'ordenança vigent, i es crea un nou punt 7, a fi de no permetre els tanatoris en sòl amb ús dominant residencial.  
El document inicial estratègic justifica l'esmentada modificació fonamentalment en el rebuig i malestar que produeix als veïns la ubicació d'aquest ús terciari pròxim a les seues vivendes.  
  
D. Característiques de la modificació núm. 31 del pla general de Montserrat  
Tal com s'indicava anteriorment, la modificació introdueix un nou apartat 7 a l'article 6.4. Regulació d'usos, apartat C. Ús terciari de l'ordenança vigent que textualment indica:  
«7. No es permetran els tanatoris en cap sòl amb ús dominant residencial, s'hauran d'emplaçar en els sòls d'ús dominant industrial on siga compatible l'ús terciari, o en sòls d'ús dominant terciari. El seu emplaçament serà en edifici exclusiu, ben aïllat o entre mitgeres.»  
  
  
E. Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, en relació amb l'àmbit territorial de la modificació proposada, s'observa:  
- L'àmbit de la modificació afecta sòl urbà o urbanitzable del vigent pla general de Montserrat, i afecta l'ordenació detallada.  
  
- El sòl urbà de Montserrat no està afectat per risc d'inundabilitat segons PATRICOVA.  
- El pla especial contra el risc sísmic a la Comunitat Valenciana (Decret 44/2011, de 29 d'abril, del Consell) estableix que el municipi de Montserrat presenta una intensitat sísmica de 7 (EMS), per a un període de retorn de 500 anys.  
- No afecta sòl forestal.  
- No s'afecta cap microreserva de flora o fauna.  
  
F. Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
Administració pública consultada Consulta Informe  
1 SDG d'Ordenació, Planificació i ATE - PAISATGE 25.02.2015 09.06.2015  
2 Servei Territorial d'Urbanisme València 27.02.2015 10.06.2015  
  
  
  
G. Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d) i 51.1 de la LOTUP.  
La modificació proposada és de poca importància i mínima incidència mediambiental per afectar sòl urbà o urbanitzable. En tot cas, amb efectes positius sobre la qualitat i benestar de les zones residencials per allunyar els tanatoris del seu àmbit.  
El Servei Territorial d'Urbanisme de València, en el seu informe de data 10 de juny de 2015, manifesta que, des de la visió de les competències urbanístiques d'aqueix servei, de la modificació del pla general de Montserrat proposada no es derivaran efectes significatius sobre el medi ambient.  
El Servei d'Infraestructura Verda i Paisatge, en l'informe de data 9 de juny de 2015, manifesta que la limitació d'un tipus d'ús terciari entre els admissibles en sòls amb ús dominant residencial no tindrà incidència en el paisatge, i no és necessària la incorporació d'un instrument de paisatge per a la tramitació d'aquesta modificació. No obstant això, indica que si totes les determinacions de la modificació afecten l'ordenació detallada, sense alterar en res l'estructural, l'administració competent per a la valoració de la necessitat d'incorporar criteris d'acord amb l'article 6.3 de la LOTUP seria l'ajuntament, que hauria d'emetre el seu informe amb caràcter previ a l'aprovació de la modificació puntual.  
  
  
H. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de sòl, estableix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
I. Acord  
Analitzada la proposta de la modificació núm. 31 del pla general de Montserrat, cal considerar que l'esmentada actuació quedaria emmarcada en l'article 46.3 de la LOTUP per considerar que es tracta d'una modificació menor del pla general de Montserrat.  
Per això, segons estableix l'article 51.2.b de la LOTUP, per considerar, d'acord amb els criteris de l'annex VIII de l'esmentada llei, que la proposta de la modificació núm. 31 del pla general de Montserrat no té incidència significativa en el model territorial del dit municipi, no produeix increment significatiu en el consum de recursos; no suposa afecció sobre elements del patrimoni natural i cultural, no suposa efectes significatius sobre espais naturals Xarxa Natura 2000, permetrà la consecució d'objectius de qualitat en relació amb la compatibilitat d'usos en zones urbanes amb ús dominant residencial i, havent tingut en compte les consultes realitzades, es pot concloure que la proposta de la modificació núm. 31 del pla general de Montserrat no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. 31 del pla general de Montserrat, d'acord amb els criteris de l'annex VIII de la LOTUP, per no tindre efectes significatius sobre el medi ambient, correspon continuar la tramitació de la modificació puntual del pla general d'acord amb la seua normativa sectorial.  
  
Segons estableix l'article 51.7 de la LOTUP, l'informe ambiental i territorial estratègic perdrà la vigència i deixarà de tindre els efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació de la modificació núm. 31 del pla general de Montserrat en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es refereix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la comissió d'avaluació ambiental, acorda: emetre un informe ambiental i territorial estratègic favorable en el procediment simplificat de la modificació núm. 31 del pla general de Montserrat per considerar que no té efectes significatius en el medi ambient.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i tinga efectes.  
El que se certifica abans de l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 19 de juny de 2015.- El secretari de la Comissió d'Avaluació Ambiental: José del Valle Arocas.»  
«Informe ambiental i territorial estratègic  
Núm. expedient: 55-2015-EAE.  
Títol: Estudi de detall de l'illa terciària delimitada pels carrers Emili Baró, Dolores Marqués i Cercle de Belles Arts.  
Promotor: Ajuntament de València.  
Autoritat substantiva: Comissió Territorial d'Urbanisme i Ajuntament de València.  
Localització: València (València).  
  
La Comissió Ambiental va adoptar un acord sobre la necessitat de sotmetre a avaluació ambiental estratègica l'estudi de detall de l'illa terciària delimitada pels carrers Emili Baró, Dolores Marqués i Cercle de Belles Arts a València, en sessió realitzada el 12 de juny de 2015.  
  
En data 9 de març de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, una sol·licitud d'inici de l'avaluació ambiental i territorial estratègica de l?»Estudi de detall de l'illa terciària delimitada pels carrers Emili Baró, Dolores Marqués i Cercle de Belles Arts (València)».  
  
Documentació presentada  
El Servei de Planejament de l'Ajuntament de València remet al Servei d'Avaluació Ambiental Estratègica la documentació relativa a l?»Estudi de detall de l'illa terciària delimitada pels carrers Emili Baró, Dolores Marqués i Cercle de Belles Arts» municipi de València, consistent en un esborrany de l'estudi de detall, document inicial estratègic i estudi d'integració paisatgística, segons el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació, amb data de redacció de novembre de 2014, es presenta en format paper i digital.  
  
  
Planejament vigent  
El planejament municipal vigent consisteix en un pla general aprovat definitivament per Resolució de 28 de desembre de 1988, del conseller d'Obres Públiques, Urbanisme i Transports, ratificat per acord del Consell de 30 de desembre de 1988 (DOCV 16.01.1989). Actualment està en procés de revisió i la seua memòria ambiental es va emetre el 6 de novembre de 2009 (expedient 52/0166 WRM).  
El pla general estableix de forma directa l'ordenació urbanística de l'illa ubicada en sòl urbà objecte del present estudi de detall, per tant, no hi ha cap altra figura de planejament de desenvolupament posterior que haja de ser presa en consideració.  
  
Estudi de detall: antecedents, objecte, justificació, àmbit i alternatives  
Antecedents. Segons la documentació aportada: l'illa objecte de l'estudi de detall està integrada en un àmbit de sòl urbà amb un alt grau de consolidació per l'edificació i la urbanització.  
L'illa està qualificada com a sòl terciari de baixa densitat (TER-4) pel PGOU de València i en el seu interior s'ubica un edifici protegit pel catàleg del PGOU conegut popularment com «La Creïllera», protegit amb el nivell número 2 de protecció, que inclou la protecció estructural (bàsica) i la parcial (subsidiària).  
Els paràmetres urbanístics principals de la zona TER-4, segons les normes urbanístiques del PGOU, són els següents:  
- Coeficient d'ocupació de parcel·la màxima 40 %.  
- Coeficient d'edificabilitat neta màxim 0,40 m²t/m²s.  
- Nombre de plantes màxim 2.  
En la regulació aplicable no s'estableix cap tipus de separació a llindes, tant de parcel·la, com frontals, ni tampoc en la documentació gràfica del pla general es prefiguren els volums edificables.  
La mercantil Consum, SCV, té la intenció d'implantar un supermercat de la seua xarxa de locals en l'edifici protegit existent. Per a aconseguir aquest fi, proposa la seua rehabilitació integral i la seua ampliació, per necessitats funcionals de l'ús comercial a implantar, per mitjà de l'addició d'un cos edificat adossat a la façana posterior, sobre terrenys integrats en la resta de l'illa terciària.  
Per part de la mercantil es va formular el 30 de gener de 2014 una consulta urbanística prèvia a l'Ajuntament de València, que plantejava la possibilitat de mantindre la qualificació actual del PGOU en l'illa (TER-4), reutilitzar l'edifici protegit com a ús terciari comercial (supermercat) i aplicar a la resta de l'illa l'edificabilitat que li correspon per raó de la seua qualificació. El cap del Servei de Planejament va informar en sentit favorable sobre l'esmentada consulta urbanística en data 25 de març de 2014. La interpretació arreplegada en l'informe consistia a considerar de forma independent l'edificabilitat de l'edifici protegit i l'edificabilitat de la resta de l'illa que no ocupa l'edifici. Així doncs, amb l'objectiu de concretar l'edificabilitat i els volums a materialitzar en cada porció de l'illa, en l'esmentat informe es proposava la redacció d'un estudi de detall i d'un estudi d'integració paisatgística.  
  
Objecte. Segons la documentació aportada: «l'objectiu principal de la planificació proposada en l'estudi de detall és la de concretar l'edificabilitat i els volums a materialitzar en cada porció de l'illa, aclarint els paràmetres urbanístics aplicables.»  
El desglossament d'edificabilitat en ambdós porcions de l'illa pot observar-se en el quadre següent:  
  
Illa TER-4 Superfície en m²s I.E.N. m²t/m²S Edificabilitat m²t  
Edifici La Creïllera 1.817,37 € 2.524,00  
Resta de l'illa 3.574,82 0,40 1.429,93  
Totals 5.392,19 3.953,93  
  
  
Justificació. «L'edifici de la Creïllera, ocupa tot el front est de l'illa que dóna al carrer Emili Baró i actualment està sense ús definit i en estat d'abandó, el seu estat de conservació és deficient. De fet, en els últims temps han ocorregut diversos afonaments de part del cobriment i diversos problemes relacionats amb l'entrada d'aigua a l'interior, que en comprometen l'estabilitat estructural i funcional.  
  
En la resta de l'illa no ocupada per l'edifici protegit es localitza un espai no edificat de gran dimensió anteriorment destinat majoritàriament a pàrquing de cotxes i a la ubicació de les instal·lacions vinculades amb l'anterior ús com a discoteca. Aquest espai es troba, igual que l'edifici protegit, en estat d'abandó, i constitueix un espai inacabat i degradat en l'interior d'un sòl urbà consolidat.  
  
Àmbit. Segons la documentació aportada: l'estudi de detall afecta la totalitat de l'illa delimitada pels carrers Emili Baró, Dolores Marqués, Cercle de Belles Arts i el futur carrer en projecte ubicat al nord, en el barri de Sant Llorenç del districte de Rascanya de la ciutat de València. La superfície total de l'àmbit és de 5392,16 m².  
  
Alternatives. Es presenten dos alternatives:  
1. Alternativa 0. «S'entén per alternativa 0 la no realització de cap actuació urbanística. Aquesta alternativa suposaria no intervindre en l'edifici existent protegit, amb la previsible ruïna d'aquest, i no concretar l'edificabilitat i la volumetria per al desenvolupament de la resta de l'illa.»  
Principals inconvenients de l'alternativa 0: «aquesta opció implicaria que l'edifici protegit mantindrà el seu actual procés de deteriorament progressiu [?], i la indefinició dels paràmetres urbanístics aplicables en la totalitat de l'illa implicarà que no es farà efectiva cap tipus d'iniciativa inversora [?].»  
2. Alternativa 1. (Triada). «És la solució que s'ha pres en consideració en l'estudi de detall per al desenvolupament de l'illa objecte d'anàlisi, per considerar-se la més adequada.  
En la solució triada es proposa la rehabilitació integral de l'edifici protegit existent per a la implantació d'un supermercat, i la seua ampliació per mitjà de l'addició d'un cos edificat adossat a la seua façana posterior, necessari per requeriments funcionals derivats de l'ús comercial a implantar.  
En relació amb la resta de l'illa, s'estableix la concreció dels paràmetres urbanístics que li resulten aplicables, amb la intenció d'aclarir i garantir la seguretat de les iniciatives inversores que pretenguen la seua edificació.  
Per totes les raons exposades, que solucionen la problemàtica actualment existent en l'àmbit, s'ha considerat aquesta segona alternativa com la més adequada per al seu desenvolupament.»  
  
  
  
Volumetria proposada  
  
  
  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació proposada no presenta afeccions sobre el medi ambient, únicament afecta el sòl urbà del municipi i, per tant, les especificacions de l'estudi de detall únicament incidirà sobre les determinacions que regulen el règim d'ús i edificació del sòl.  
  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
  
Data consulta Data informe Administració pública consultada  
05.05.2015 11.06.2015 Servei Territorial d'Urbanisme  
05.05.2015 11.06.2015 CITMA - SDG d'Ordenació, Planificació i ATE.  
Servei d'Infraestructura Verda i Paisatge  
05.05.2015 € Conselleria d'Educació, Cultura i Esport.  
Unitat d'Inspecció del Patrimoni Historicoartístic  
  
  
El contingut íntegre dels informes es podrà consultar en el lloc web: http://www.cma.gva.es/eae.  
  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
En el seu informe d'11 de maig de 2015, el Servei d'Infraestructura Verda i Paisatge indica que: «Tenint en compte l'objecte i abast de l'estudi proposat, és de preveure que aquest tinga incidència en el paisatge susceptible de configuració d'acord amb el planejament vigent, si bé, atés l'estudi d'integració paisatgística de l'actuació en el paisatge urbà en què s'insereix, aquesta incidència no serà significativa, en tant que la proposta no modificarà el caràcter i la percepció de l'esmentat paisatge.»  
«Per això, sense perjuí de la valoració dels òrgans competents en matèria de patrimoni cultural i per a l'aprovació de l'estudi de detall, aquest servei considera que amb el contingut de l'estudi d'integració paisatgística elaborat es compliria el que estableix l'article 41 de la LOTUP.»  
En l'informe es recorda que si «totes les determinacions afecten l'ordenació detallada, sense alterar l'estructural, la competència per a l'informe relatiu a la seua integració paisatgística i la valoració de les possibles mesures a incorporar en el pla serà municipal.»  
El Servei Territorial d'Urbanisme de València emet un informe en data 11 de juny de 2015, en què indica que: «Respecte al plantejament de considerar de forma independent l'edificabilitat de l'edifici protegit, cal indicar que, de conformitat amb l'article 3.70.3 de les normes urbanístiques del pla general de València: la protecció s'estén a la totalitat de la parcel·la en què es troba situat l'edifici [?].  
  
Per això, es considera que no hi ha la possibilitat de considerar de forma independentment l'edificabilitat de l'edifici protegit, en entendre's que la parcel·la no seria segregable per haver esgotat la seua edificabilitat i la ubicació d'una edificació protegida en l'interior; i en definitiva s'estaria augmentant el seu aprofitament urbanístic, ja que la parcel·la en qüestió, de 5.392,19 m², tindria assignada una edificabilitat de 2.156,88 m²t, en aplicar els 0,40 m²t/m²s corresponents per a la zona TER-4, mentres que després de la proposta, la parcel·la disposaria d'un total de 3.953,93 m²t.  
En síntesi, si bé es valora de forma positiva la intenció de posar en valor i rehabilitar l'edifici protegit, l'estudi de detall no seria la figura adequada per a donar cabuda a l'esmentat augment d'edificabilitat sinó la modificació puntual del pla general, respecte de la qual s'haurà de justificar tant el manteniment de l'equilibri entre dotacions públiques i l'aprofitament lucratiu, de conformitat amb l'article 63.3 de la LOTUP, la suficiència de reserva d'aparcaments tant en parcel·la privada com en vial públic, així com el compliment de drets i deures del propietari del sòl derivats de l'increment d'aprofitament, de conformitat amb l'article 77 de la LOTUP.  
Atés que estaria augmentant l'edificabilitat total de la parcel·la, les determinacions objecte de la modificació puntual es considerarien determinacions de l'ordenació estructural, de conformitat amb l'article 21 de la LOTUP, per la qual cosa la competència per a l'aprovació definitiva seria autonòmica, de conformitat amb l'article 44 de la LOTUP.»  
  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de sòl, estableix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que l'estudi de detall avaluat no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afecció sobre elements del patrimoni natural, tenint en consideració els informes emesos; es pot concloure que l'estudi de detall proposat no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de l?«Estudi de detall de l'illa terciària delimitada pels carrers Emili Baró, Dolores Marqués i Cercle de Belles Arts» municipi de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, correspon continuar la tramitació de la figura urbanística que corresponga d'acord amb la seua normativa sectorial.  
Prèviament a l'aprovació definitiva s'haurà d'obtindre l'informe de la unitat d'inspecció del patrimoni historicoartístic de la Conselleria d'Educació, Cultura i Esport.  
Respecte a les següents fases de la tramitació de l'expedient, s'haurà de tindre en compte allò que s'ha assenyalat en l'informe del Servei Territorial d'Urbanisme d'11 de juny de 2015, en el qual s'indica que:  
«L'estudi de detall no seria la figura adequada per a donar cabuda a l'esmentat augment d'edificabilitat sinó la modificació puntual del pla general, respecte de la qual s'haurà de justificar tant el manteniment de l'equilibri entre dotacions públiques i l'aprofitament lucratiu, de conformitat amb l'article 63.3 de la LOTUP, la suficiència de reserva d'aparcaments tant en parcel·la privada com en vial públic, així com el compliment de drets i deures del propietari del sòl derivats de l'increment d'aprofitament, de conformitat amb l'article 77 de la LOTUP.  
  
Les determinacions objecte de la modificació puntual es considerarien determinacions de l'ordenació estructural, de conformitat amb l'article 21 de la LOTUP, per la qual cosa la competència per a l'aprovació definitiva seria autonòmica, de conformitat amb l'article 44 de la LOTUP.»  
Segons estableix l'article 51.7 de la LOTUP, l'informe ambiental i territorial estratègic perdrà la vigència i deixarà de tindre els efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació de l?«Estudi de detall de l'illa terciària delimitada pels carrers Emili Baró, Dolores Marqués i Cercle de Belles Arts» del municipi de València en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada d'aquest.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es refereix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la comissió d'avaluació ambiental, acorda: emetre un informe ambiental i territorial estratègic favorable en el procediment simplificat l'estudi de detall de l'illa terciària delimitada pels carrers Emili Baró, Dolores Marqués i Cercle de Belles Arts a València per considerar que no té efectes significatius en el medi ambient.  
  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i tinga efectes.  
El que se certifica abans de l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 19 de juny de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Expedient: 64/3645-JMX.  
Títol: Modificació puntual núm. 8 del pla general de Tavernes de la Valldigna.  
Promotor: Ajuntament.  
Autoritat substantiva: Ajuntament de Tavernes de la Valldigna.  
Localització: Tavernes de la Valldigna (València).  
  
La Comissió Ambiental va adoptar acord sobre la necessitat de sotmetre a avaluació ambiental estratègica la modificació puntual núm. 8 del pla general de Tavernes de la Valldigna, en sessió realitzada el 12 de juny de 2015.  
  
A. Documentació aportada  
En data 20 de març de 2015 va tindre entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial un escrit de l'Ajuntament de Tavernes de la Valldigna en què sol·licitava l'inici de l'avaluació ambiental i territorial estratègica de la modificació puntual núm. 8 del pla general de Tavernes de la Valldigna, acompanyat del document inicial estratègic de la proposta de modificació.  
La documentació aportada és conforme amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper.  
  
B. Planejament vigent  
El planejament vigent en el municipi de Tavernes de la Valldigna el constitueix el pla general que va ser aprovat definitivament en data 29 de juliol de 2004, mitjançant un acord de la Comissió Territorial d'Urbanisme, una vegada declarada l'esmena de deficiències anotades en l'esmentat acord mitjançant una resolució de 3 de novembre de 2004, del director general de Planificació i Ordenació Territorial, es va publicar en el Butlletí Oficial de la Província de València de data 24 de novembre de 2004.  
  
C. Modificació puntual núm. 8 del pla general de Tavernes de la Valldigna: objecte i justificació  
L'objecte de la modificació puntual núm. 8 del pla general és fer una nova redacció de l'apartat 18 de la norma urbanística 8 i, per coherència, també cal modificar el paràgraf 2.b de la norma urbanística 60.11, que fa referència als tancaments de parcel·la.  
La vigent norma urbanística 8 «Condicions generals de l'edificació», en l'apartat 18 estableix:  
«Apartat 18. Tancaments de parcel·la. Tots els solars no edificats situats en sòl urbà hauran de tancar-se fins una alçària de 2 m mesurats des del nivell de la rasant de la vorera o terreny. El parament exterior haurà de tindre un tractament de façana».  
En la norma urbanística 60, apartat 11, paràgraf 2.b (projecte tècnic), s'indica:  
«b) Tancament del solar fins una alçària mínima de 2 metres, mesurats des del nivell de la vorera. El parament exterior s'haurà de deixar amb tractament de façana (lluït i pintat), segons l'ornament i estètica que requerisquen.»  
Es justifica la modificació proposada pels motius següents:  
1. Donar coherència a la regulació dels tancaments de parcel·les, tant rústiques com urbanes, que actualment es troba dispersa en la legislació municipal, entre les normes urbanístiques (norma 8, norma 10 i norma 60) i l'Ordenança Municipal de policia rural. En aquest aspecte, es proposa unificar criteris de l'alçària de tancaments.  
2. Cal superar la rigidesa que suposa l'actual redacció de l'apartat 18 de la norma urbanística 8 que obliga tots els solars no edificats en sòl urbà a executar el tancament amb tractament de façana. Es pretén flexibilitzar la mencionada obligació supeditant-la a l'estat real de la situació urbanística, i distingir entre les parcel·les en sòl urbà de nova urbanització, les parcel·les en sòl urbà semiconsolidat i les parcel·les en sòl urbà consolidat. Amb aquest fi, s'estableix en la proposta la definició d'aquests conceptes urbanístics.  
  
3. Millorar tècnicament la definició de les obligacions que incumbeixen els propietaris de les parcel·les amb vista al manteniment dels seus immobles en les degudes condicions de seguretat, salubritat, ornament públic i decor, que proclama l'article 9 del Text Refós de la Llei del sòl i l'article 180 de la LOTUP.  
4. Promoure convenis entre Administració local i propietaris de parcel·les per a posar en valor els terrenys vacants d'edificació, fins que estiguen en condicions de ser edificats, per mitjà de la cessió a favor de l'ajuntament del dret temporal d'ús públic de l'esmentat sòl sense edificar per a permetre-hi un tractament de zona apta per al passeig, estada i esplai de les persones o, si és el cas, per a aparcament púbic de vehicles, sense contraprestació econòmica.  
  
D. Característiques de la modificació puntual núm. 8 del pla general de Tavernes de la Valldigna  
Com s'indicava anteriorment, la modificació introdueix una nova redacció per a «l'Apartat 18. Tancament de parcel·la no edificada» de la norma urbanística 8 que, bàsicament, preveu:  
1. Les parcel·les existents en els sòls no urbans (rústics) continuaran regulant els seus tancaments amb la vigent «ordenança municipal de policia rural».  
2. Les parcel·les existents en sòl urbà regularan els seus tancaments en funció de l'estat d'urbanització, distingint-se entre:  
2.1. Parcel·les en sòl urbà de nova urbanització: nombre de construccions inferior al 30 %. En aquest cas, les parcel·les podran romandre sense tancament.  
2.2. Parcel·les en sòl urbà semiconsolidat: nombre de construccions entre el 30 % i el 80 %. Hauran de disposar, almenys, d'un tancament provisional que consistirà en un basament opac d'obra - lluït- d'1 metre d'alçària, completat fins als 2 metres, amb malla de metall galvanitzat, sobre pals.  
2.3. Parcel·les en sòl consolidat: nombre de construccions superiors al 80 %. Les parcel·les hauran de tancar-se amb mur d'obra, d'alçària 2,50 metres, amb tractament exterior de façana (lluït i pintat). A més, s'haurà de preveure una porta de planxa galvanitzada.  
3. En les parcel·les existents en sòl urbà consolidat, l'obligació de tancament podrà ser substituïda, a iniciativa i proposta de l'ajuntament, i amb l'acord previ a formalitzar en document administratiu amb la propietat dels solars o terrenys, en virtut del qual se cedisca a favor de l'ajuntament un dret temporal d'ús públic del sòl del seu rasant que permeta en el dit espai un tractament de zona apta per al passeig, estada i esplai de les persones o, si és el cas, per a aparcament públic de vehicles, sense contraprestació econòmica. S'estableixen les condicions per a establir l'esmentat acord.  
4. S'estableix l'obligació de retirar cartells o altres elements impropis de l'immoble en tots els casos en què per la ubicació, deteriorament, emanació d'olors, perill d'incendi o altres d'anàlegs, constituïsquen o puguen arribar a constituir menyscabament de la seguretat, salubritat, ornament públic i decor.  
A més, en coherència amb el modificat apartat 18 de la norma urbanística 8, es proposa fer una nova redacció de l'apartat 11 de la norma 60, que mantindrà la seua actual denominació, si bé el paràgraf 2.b (projecte tècnic) s'expressarà de la següent manera (es corregeix l'alçària mínima que passa de 2 metres a 2,50 m):  
«b) Tancament del solar fins a una alçària mínima de 2,50 metres, mesurats des del nivell de la vorera. El parament exterior s'haurà de deixar amb tractament de façana (lluït i pintat), segons l'ornament i estètica que requerisquen.»  
En el mateix sentit, es proposa mantindre l'apartat 9 -tancament de parcel·la, de la norma 10 (N-10.9) referit a tancaments d'edificació aïllada, i s'indica que es tracta de tancaments de parcel·les edificades, i l'apartat 11 de la norma 60 (N-60.11) amb la correcció de l'alçària mínima.  
  
E. Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, en relació amb l'àmbit territorial de la modificació proposada, s'observa:  
- L'àmbit de la modificació afecta sòl urbà o urbanitzable del vigent pla general de Tavernes de la Valldigna, afectant l'ordenació detallada.  
  
- El pla especial contra el risc sísmic a la Comunitat Valenciana (Decret 44/2011, de 29 d'abril, del Consell) estableix que el municipi de Tavernes de la Valldigna presenta una intensitat sísmica de 8 (EMS), per a un període de retorn de 500 anys.  
- No afecta sòl forestal.  
- No s'afecta cap microreserva de flora o fauna.  
  
F. Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
Administració pública consultada Consulta Informe  
1 SDG d'Ordenació, Planificació i ATE - PATRICOVA 30.04.2015 20.05.2015  
2 SDG d'Ordenació, Planificació i ATE - PAISATGE 30.04.2015 11.06.2015  
3 Servei Territorial d'Urbanisme València 04.05.2015 10.06.2015  
  
  
  
G. Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
La modificació proposada és de poca importància i mínima incidència mediambiental per afectar sòl urbà o urbanitzable. En tot cas, la modificació proposada incideix sobre les determinacions que regulen el règim d'ús i edificació en el sòl urbà o urbanitzable, i es considera que repercuteixen favorablement en la consecució de la posada en valor dels mencionats sòls i en el manteniment de les condicions de seguretat, salubritat, ornament públic i decor que es requereixen per a les esmentades parcel·les en la legislació aplicable.  
El Servei d'Ordenació del Territori indica, en l'informe rebut en data 20 de maig de 2015, que l'actuació proposada per la modificació núm. 8 del pla general de Tavernes de la Valldigna no està afectada per risc d'inundació.  
El Servei Territorial d'Urbanisme de València, en el seu informe de data 11 de juny de 2015, manifesta que, des de la visió de les competències urbanístiques d'aqueix servei, de la modificació del pla general proposta no es derivaran efectes significatius sobre el medi ambient. No obstant això, afig una sèrie de consideracions en relació amb la manera de distingir els distints tipus de sòl urbà (de nova urbanització, semiconsolidat i consolidat). Al seu torn, indica que els usos públics que s'establisquen en les parcel·les objecte de conveni entre l'Administració i els propietaris han de ser compatibles en cada una de les zones on s'ubiquen.  
El Servei d'Infraestructura Verda i Paisatge, en l'informe de data 11 de juny de 2015, manifesta que, tenint en compte l'objecte i abast de la modificació i, en especial, la seua afecció a sòls urbanitzats, i com que els paràmetres establits no difereixen en gran manera dels actuals, es considera que la modificació proposada no tindrà efectes significatius en el paisatge, atés que es mantindrà el caràcter bàsic i la percepció d'aquest, i no és necessària l'elaboració d'un instrument de paisatge.  
  
El Servei d'Infraestructura Verda i Paisatge informa, a més, que quant a aquesta modificació proposada, si totes les seues determinacions afecten l'ordenació detallada, sense alterar en res l'estructura, l'administració competent per a la valoració de la necessitat d'incorporar criteris paisatgístics addicionals conforme a l'article 6.3 de la LOTUP seria l'ajuntament.  
  
H. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de sòl, estableix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
I. Acord  
Analitzada la proposta de la modificació puntual núm. 8 del pla general de Tavernes de la Valldigna, cal considerar que la mencionada actuació quedaria emmarcada en l'article 46.3 de la LOTUP per considerar que es tracta d'una modificació menor del pla general de Tavernes de la Valldigna.  
Per això, segons estableix l'article 51.2.b de la LOTUP, per considerar, d'acord amb els criteris de l'annex VIII de l'esmentada llei, que la proposta de la modificació puntual núm. 8 del pla general de Tavernes de la Valldigna no té incidència significativa en el model territorial del municipi, no produeix increment significatiu en el consum de recursos; no suposa afecció sobre elements del patrimoni natural i cultural, no suposa efectes significatius sobre espais naturals Xarxa Natura 2000, permetrà la consecució d'objectius de qualitat en relació amb la compatibilitat d'usos en zones urbanes amb ús dominant residencial i, havent tingut en compte les consultes realitzades, es pot concloure que la proposta de la modificació puntual núm. 8 del pla general de Tavernes de la Valldigna no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 8 del pla general de Tavernes de la Valldigna, d'acord amb els criteris de l'annex VIII de la LOTUP, per no tindre efectes significatius sobre el medi ambient, correspon continuar la tramitació de la modificació puntual del pla general d'acord amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i deixarà de tindre els efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació de la modificació núm. 8 del pla general de Tavernes de la Valldigna en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es refereix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la comissió d'avaluació ambiental, acorda: emetre un informe ambiental i territorial estratègic favorable en el procediment simplificat la modificació puntual núm. 8 del pla general de Tavernes de la Valldigna per considerar que no té efectes significatius en el medi ambient.  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i tinga efectes.  
El que se certifica abans de l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 19 de juny de 2015.- El secretari de la Comissió d'Avaluació Ambiental: José del Valle Arocas.»  
  
València, 29 de setembre de 2015.- El director general de Medi Natural i d'Avaluació Ambiental: Antoni Marzo i Pastor.